CELEX: 52008PC0211
Language: el
Date: 2008-04-16
Title: Πρόταση οδηγία του Ευρωπαϊκού Κοινοβουλίου και του Συμβουλίου με αντικείμενο την τροποποίηση της οδηγίας 2006/66/ΕΚ του Ευρωπαϊκού Κοινοβουλίου και του Συμβουλίου σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών, όσον αφορά τις διατάξεις του άρθρου 6 παράγραφος 2 για την τοποθέτηση ηλεκτρικών στηλών και συσσωρευτών στην αγορά

Σημαντική ανακοίνωση νομικού περιεχομένου

|

52008PC0211

Πρόταση οδηγία του Ευρωπαϊκού Κοινοβουλίου και του Συμβουλίου με αντικείμενο την τροποποίηση της οδηγίας 2006/66/ΕΚ του Ευρωπαϊκού Κοινοβουλίου και του Συμβουλίου σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών, όσον αφορά τις διατάξεις του άρθρου 6 παράγραφος 2 για την τοποθέτηση ηλεκτρικών στηλών και συσσωρευτών στην αγορά  /* COM/2008/0211 τελικό - COD 2008/0081 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 16.4.2008COM(2008) 211 τελικό2008/0081 (COD)ΠρότασηΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥμε αντικείμενο την τροποποίηση της οδηγίας 2006/66/ΕΚ του Ευρωπαϊκού Κοινοβουλίου και του Συμβουλίου σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών, όσον αφορά τις διατάξεις του άρθρου 6 παράγραφος 2 για την τοποθέτηση ηλεκτρικών στηλών και συσσωρευτών στην αγορά(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1) Πλαίσιο της πρότασης-  Αιτιολογία της πρότασης και στόχοι τηςΟ στόχος της παρούσας πρότασης είναι η αποσαφήνιση των διατάξεων του άρθρου 6 παράγραφος 2 της οδηγίας 2006/66/ΕΚ.-  Γενικό πλαίσιοΤο άρθρο 6 παράγραφος 2 της οδηγίας 2006/66/ΕΚ ορίζει ότι οι ηλεκτρικές στήλες και οι συσσωρευτές που δεν πληρούν τις απαιτήσεις της οδηγίας δεν διατίθενται στην αγορά ή αποσύρονται από αυτήν. Θα ήταν δυνατόν να νοηθεί ότι η εν λόγω διάταξη απαιτεί ωσαύτως την απόσυρση από την αγορά ηλεκτρικών στηλών οι οποίες έχουν τοποθετηθεί νομίμως εκεί πριν από τις 26 Σεπτεμβρίου του 2008 και οι οποίες παραμένουν στην αγορά μετά την εν λόγω ημερομηνία, αλλά δεν πληρούν τις απαιτήσεις της οδηγίας.Η προαναφερόμενη ερμηνεία σημαίνει ότι σημαντική ποσότητα ηλεκτρικών στηλών που είχαν τοποθετηθεί νομίμως στην αγορά καθίστανται προώρως απορρίμματα. Αυτό είναι αντίθετο προς την αρχή της ελαχιστοποίησης των απορριμμάτων. Επίσης, για το λόγο αυτό θα μπορούσε να καταστούν προώρως απορρίμματα κάποιες συσκευές. Ακόμη, η απόσυρση αυτών των ηλεκτρικών στηλών από την αγορά ή η εκ των υστέρων συμμόρφωση τους προς την οδηγία θα προκαλούσαν αυξημένο διοικητικό φόρτο τόσο για τα κράτη μέλη όσο και για τον κλάδο. Η διατήρηση του άρθρου 6 παράγραφος 2 ως έχει θα συνεπαγόταν είτε την επισήμανση των ηλεκτρικών στηλών που εξακολουθούν να υπάρχουν στην αγορά και δεν φέρουν τη σήμανση με τον τροχοφόρο κάδο και τα χημικά σύμβολα είτε την απόσυρσή τους από την αγορά. Θα συνεπαγόταν επίσης την απόσυρση από την αγορά συγκεκριμένων φορητών ηλεκτρικών στηλών που περιέχουν κάδμιο περισσότερο από το επιτρεπόμενο κατά τις διατάξεις του άρθρου 4 της οδηγίας 2006/66/ΕΚ, καθώς και συσκευών οι οποίες δεν πληρούν την απαίτηση να καταστούν οι ηλεκτρικές στήλες αφαιρέσιμες, όπως ορίζει το άρθρο 11 της οδηγίας.Το περιεχόμενο του άρθρου 6 παράγραφος 2 περιλαμβανόταν ήδη στην αρχική πρόταση της οδηγίας 2006/66/ΕΚ που υποβλήθηκε από την Επιτροπή[1]. Η Επιτροπή δεν είχε στις προθέσεις της την απόσυρση μετά τις 26 Σεπτεμβρίου 2008 των ηλεκτρικών στηλών οι οποίες είχαν τοποθετηθεί στην αγορά νομίμως πριν από την εν λόγω ημερομηνία. Κατόπιν αυτού, η Επιτροπή προτείνει να διευκρινιστεί η διάταξη και έτσι να υπάρχει ασφάλεια δικαίου για το θέμα αυτό ώστε να αποσοβηθούν οι καταστάσεις αποκλινόντων νομικών καθεστώτων μεταξύ κρατών μελών, με αποτέλεσμα προβλήματα αμοιβαίας αναγνώρισης και διαταραχές της εσωτερικής αγοράς. Με δεδομένο ότι η διευκρίνηση αυτή θα πρέπει να πραγματοποιηθεί πριν από τις 26 Σεπτεμβρίου 2008, θεωρείται ως «κατεπείγουσα ενέργεια» με σκοπό τη μείωση του διοικητικού φόρτου, όπως αναφέρεται ανωτέρω.-  Υφιστάμενες διατάξεις στον τομέα της πρότασηςΣκοπός της παρούσας πρότασης είναι η τροποποίηση του άρθρου 6 παράγραφος της οδηγίας 2006/66/ΕΚ.-  Συνέπεια με άλλες πολιτικές και άλλους στόχους της ΈνωσηςΗ πρόταση περιλαμβάνεται ως κατεπείγουσα δράση στην «ανακοίνωση της Επιτροπής με αντικείμενο τις ενέργειες ταχείας υλοποίησης για το 2008 με σκοπό τη μείωση του διοικητικού φόρτου στην Ευρωπαϊκή Ένωση»[2].Η πρόταση είναι σύμφωνη προς την ανακοίνωση της Επιτροπής με τίτλο «Ένα βήμα μπροστά για την αειφόρο χρήση των πόρων - Θεματική στρατηγική για την πρόληψη της δημιουργίας και την ανακύκλωση των αποβλήτων»[3], ένας από τους κύριους στόχους της οποίας είναι η πρόληψη της παραγωγής απορριμμάτων, σύμφωνα με το στόχο για αυξημένη απόδοση των πόρων.2) Διαβουλεύσεις των ενδιαφερόμενων μερών και εκτίμηση επιπτώσεων-  Διαβουλεύσεις ενδιαφερόμενων μερώνΛόγω του επείγοντος χαρακτήρα της πρότασης και επειδή η πρόταση έχει ως μόνο σκοπό την αποσαφήνιση μιας διάταξης της οδηγίας 2006/66/ΕΚ, δεν πραγματοποιήθηκαν τυπικές διαβουλεύσεις των ενδιαφερόμενων μερών.-  Συγκέντρωση και χρήση εμπειρογνωμοσύνηςΔεν προέκυψε ανάγκη προσφυγής σε εξωτερικούς εμπειρογνώμονες-  Εκτίμηση επιπτώσεωνΔεν κρίθηκε αναλογικά σκόπιμη η εκπόνηση πλήρους εκτίμησης επιπτώσεων για την παρούσα πρόταση, διότι με αυτή απλώς διευκρινίζεται μια διάταξη της οδηγίας 2006/66/ΕΚ, με μέλημα την ασφάλεια δικαίου όσον αφορά το σχετικό μέτρο. Εκτίμηση επιπτώσεων είχε ήδη εκτελεστεί κατά την κατάρτιση της οδηγίας 2006/66/ΕΚ για τις ηλεκτρικές στήλες[4].Εάν, εξαιτίας της μη συμμόρφωσης προς την οδηγία 2006/66/ΕΚ, απαιτηθεί να αποσυρθούν μετά τις 26 Σεπτεμβρίου του 2008 οι ηλεκτρικές στήλες που είχαν νομίμως τοποθετηθεί στην αγορά πριν από την ημερομηνία αυτή, οι σχετικές επιπτώσεις στο περιβάλλον θα είναι αρνητικές, λόγω των επιπρόσθετων απορριμμάτων που θα προκύψουν, των νέων πόρων που θα χρειαστούν και των επιπλέον μεταφορών που θα είναι αναγκαίες. Η επανασήμανση και η απόσυρση των ηλεκτρικών στηλών από την αγορά έχει αρνητικές οικονομικές επιπτώσεις λόγω του διοικητικού φόρτου που προκαλεί.Ορισμένες εκτιμήσεις δείχνουν ότι, παραδείγματος χάρη, μόνο από τις πρωτογενείς ηλεκτρικές στήλες που δεν πληρούν τις απαιτήσεις σήμανσης και θα ήταν αναγκαία η απόσυρσή τους από την αγορά, θα ήταν δυνατόν να παραχθούν 123.000 τόνοι πρόωρων απορριμμάτων σε ολόκληρη την ΕΕ. Σύμφωνα με εκτιμήσεις, η επανασήμανση μέρους μόνο των επαναφορτιζόμενων ηλεκτρικών στηλών στην ΕΕ, των συσσωρευτών που χρησιμοποιούνται σε φορητούς υπολογιστές, σε ηλεκτροεργαλεία χωρίς σειρίδα και σε κινητά τηλέφωνα, ώστε να καταστούν σύμφωνα με τις απαιτήσεις σήμανσης της οδηγίας 2006/66/ΕΚ, θα σήμαινε δαπάνη 400 εκατομμυρίων ευρώ[5].Το προτεινόμενο μέτρο δεν υποβιβάζει το στόχο περιβαλλοντικής προστασίας της οδηγίας 2006/66/ΕΚ, δεδομένου ότι απλώς αποσαφηνίζει την αρχική πρόθεση.3) Νομικά στοιχεία της πρότασης-  Περίληψη της προτεινόμενης δράσηςΗ πρόταση αποσαφηνίζει το άρθρο 6 παράγραφος 2 της οδηγίας 2006/66/ΕΚ. Καθιστά σαφές ότι δεν πρέπει να τοποθετούνται στην κοινοτική αγορά μετά τις 26 Σεπτεμβρίου του 2008 οι ηλεκτρικές στήλες που δεν πληρούν τις διατάξεις της οδηγίας 2006/66/ΕΚ. Εάν συνέβη να έχουν τοποθετηθεί στην αγορά μετά την εν λόγω ημερομηνία, πρέπει να αποσυρθούν. Έτσι η πρόταση καθιστά σαφές ότι, ηλεκτρικές στήλες που έχουν τοποθετηθεί στην αγορά νομίμως πριν τις 26 Σεπτεμβρίου 2008 και οι οποίες βρίσκονται στην αγορά μετά την εν λόγω ημερομηνία και εξακολουθούν να μην πληρούν τις διατάξεις της οδηγίας 2006/66/ΕΚ, δεν πρέπει να αποσυρθούν από την αγορά ή να επανασημανθούν μετά την εν λόγω ημερομηνία. Με την αποσαφήνιση αυτής της διάταξης, η πρόταση διασφαλίζει τη βεβαιότητα δικαίου για το θέμα αυτό.-  Νομική βάσηΗ πρόταση βασίζεται στο άρθρο 95 της συνθήκης ΕΚ, επειδή το άρθρο 6 της οδηγίας 2006/66/ΕΚ βασίζεται στο εν λόγω άρθρο.-  Αρχή της επικουρικότηταςΗ αρχή της επικουρικότητας εφαρμόζεται στο βαθμό που η πρόταση δεν εμπίπτει στην αποκλειστική αρμοδιότητα της Κοινότητας. Ο στόχος της προτεινόμενης δράσης δεν είναι δυνατό να επιτευχθεί επαρκώς από τα κράτη μέλη, εφόσον απαιτείται εναρμονισμένη προσπάθεια για να διασφαλιστεί η ομαλή λειτουργία της εσωτερικής αγοράς.-  Αρχή της αναλογικότηταςΗ προτεινόμενη δράση δεν υπερβαίνει τα αναγκαία, εφόσον περιορίζεται αποκλειστικά και μόνο στο άρθρο 6 παράγραφος 2 της οδηγίας 2006/66/ΕΚ. Συνεπώς, πληροί την αρχή της αναλογικότητας.-  Επιλογή μέσωνΔεδομένου ότι η πρόταση έχει ως αντικείμενο την τροποποίηση άρθρου οδηγίας, το μέσον που επιλέχθηκε είναι επίσης οδηγία.4) Δημοσιονομικές επιπτώσειςΗ πρόταση δεν έχει επιπτώσεις στον κοινοτικό προϋπολογισμό.5) Συμπληρωματικές πληροφορίες-  ΑπλούστευσηΗ παρούσα πρόταση διευκρινίζει και απλουστεύει τις διοικητικές διαδικασίες τόσο για τις δημόσιες αρχές όσο και για τον κλάδο. Μειώνει το διοικητικό φόρτο που αποτελεί η επανασήμανση με τον τροχοφόρο κάδο και τα χημικά σύμβολα για τις ηλεκτρικές στήλες οι οποίες τοποθετήθηκαν νομίμως στην αγορά πριν από τις 26 Σεπτεμβρίου 2008 και παραμένουν μετά την εν λόγω ημερομηνία. Για τις δημόσιες αρχές απλουστεύει την επιβολή των διατάξεων της οδηγίας για τις ηλεκτρικές στήλες.-  Ευρωπαϊκός Οικονομικός ΧώροςΗ πρόταση αποτελεί θέμα που αφορά θέμα τον ΕΟΧ, οπότε η ισχύς του πρέπει να επεκταθεί στον Ευρωπαϊκό Οικονομικό Χώρο.2008/0081 (COD)ΠρότασηΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥμε αντικείμενο την τροποποίηση της οδηγίας 2006/66/ΕΚ του Ευρωπαϊκού Κοινοβουλίου και του Συμβουλίου σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών, όσον αφορά τις διατάξεις του άρθρου 6 παράγραφος 2 για την τοποθέτηση ηλεκτρικών στηλών και συσσωρευτών στην αγορά(Κείμενο ενδιαφέροντος ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και ιδίως το άρθρο 95 παράγραφος 1,την πρόταση της Επιτροπής[6],τη γνωμοδότηση της Ευρωπαϊκής Οικονομικής και Κοινοτικής Επιτροπής[7],τη γνωμοδότηση της Επιτροπής των Περιφερειών[8],αποφασίζοντας σύμφωνα με τη διαδικασία του άρθρου 251 της συνθήκης[9],Εκτιμώντας τα ακόλουθα:(1) Το άρθρο 6 παράγραφος 2 της οδηγίας 2006/66/ΕΚ του Ευρωπαϊκού Κοινοβουλίου και του Συμβουλίου[10] πρέπει να αποσαφηνιστεί, ώστε οι ηλεκτρικές στήλες και οι συσσωρευτές που έχουν τοποθετηθεί νομίμως στην αγορά οπουδήποτε στην Κοινότητα πριν από τις 26 Σεπτεμβρίου 2008 και δεν πληρούν τις διατάξεις της οδηγίας 2006/66/ΕΚ να μπορούν να παραμείνουν στην κοινοτική αγορά μετά την εν λόγω ημερομηνία. Με αυτή τη διευκρίνηση θα πρέπει να υπάρξει ασφάλεια δικαίου για τις ηλεκτρικές στήλες που έχουν τοποθετηθεί στην αγορά κρατών μελών της ΕΕ και αναμένεται ότι θα διασφαλιστεί η ομαλή λειτουργία της εσωτερικής αγοράς. Η αποσαφήνιση είναι σύμφωνη με την αρχή της ελαχιστοποίησης των αποβλήτων και αναμένεται ότι θα μειώσει το διοικητικό φόρτο.(2) Κατόπιν των ανωτέρω, θα πρέπει να τα τροποποιηθεί αναλόγως η οδηγία 2006/66/ΕΚ,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Τροποποίηση της οδηγίας 2006/66/ΕΚΤο άρθρο 6 παράγραφος 2 της οδηγίας 2006/66/ΕΚ αντικαθίσταται από τα ακόλουθα:«2. Τα κράτη μέλη λαμβάνουν τα αναγκαία μέτρα για να εξασφαλίσουν ότι δεν τοποθετούνται στην αγορά μετά τις 26 Σεπτεμβρίου του 2008 ηλεκτρικές στήλες ή συσσωρευτές που δεν πληρούν τις απαιτήσεις της παρούσας οδηγίας.Εάν τοποθετηθούν στην αγορά μετά την εν λόγω ημερομηνία ηλεκτρικές στήλες και συσσωρευτές που δεν πληρούν τις απαιτήσεις της παρούσας οδηγίας, αποσύρονται από αυτήν».Άρθρο 2Μεταφορά στο εθνικό δίκαιο1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία ως τις 26 Σεπτεμβρίου του 2008. Κοινοποιούν πάραυτα στην Επιτροπή το κείμενο των εν λόγω διατάξεων καθώς και πίνακα συσχετισμού μεταξύ των διατάξεων αυτών και των διατάξεων της παρούσας οδηγίας.Όταν οι διατάξεις αυτές θεσπίζονται από τα κράτη μέλη, παραπέμπουν στην παρούσα οδηγία ή συνοδεύονται από την παραπομπή αυτή κατά την επίσημη δημοσίευσή τους. Ο τρόπος παραπομπής καθορίζεται από τα κράτη μέλη.2. Τα κράτη μέλη κοινοποιούν στην Επιτροπή το κείμενο όλων των ισχυουσών νομοθετικών, κανονιστικών και διοικητικών διατάξεων που θεσπίζουν στο πεδίο το καλυπτόμενο από την παρούσα οδηγία.Άρθρο 3Έναρξη ισχύοςΗ παρούσα οδηγία αρχίζει να ισχύει την εικοστή ημέρα μετά την ημέρα δημοσίευσής της στην Επίσημη Εφημερίδα της Ευρωπαϊκής Ένωσης .Άρθρο 4ΑποδέκτεςΗ παρούσα οδηγία απευθύνεται στα κράτη μέλη.Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος [1] COM(2003) 723 τελικό.[2] COM(2008) 141.[3] COM(2005) 666 τελικό.[4] COM(2003) 723 τελικό.[5] Δεδομένα: Industry (Recharge, Eicta, EPBA, EPTA AeA) position paper on Compliance with the batteries directive (Έγγραφο θέσης της βιομηχανίας (Recharge, Eicta, EPBA, EPTA AeA) σχετικά με τη συμμόρφωση προς την οδηγία 2006/66/ΕΚ για τις ηλεκτρικές στήλες), 7 Μαρτίου 2008.[6] ΕΕ C της , σ. .[7] ΕΕ C της , σ. .[8] ΕΕ C της , σ. .[9] ΕΕ C της , σ. .[10] ΕΕ L 266 της 26.09.2006, σ. 1. Οδηγία όπως έχει τροποποιηθεί με την οδηγία 2008/12/ΕΚ (ΕΕ L 76 της 19.03.2008, σ. 39).